Kjempene fra Nord

Kjempene fra Nord
''Gjennomreisende fra Nordatrånet i Himmelriket har meldt at kjempene i nord reiser sørover. Kjempefolket har i all tid holdt seg i det kalde fjell- og åskledde landskapet nord for Tunderfjord. Men nylig har de begynt å reise sørover, og truer det nordlige folk og bebyggelse. Spedere har rapportert om flere gårdsbruk som er plyndret av de tilsynelatende uorganiserte kjempene. Store tap av gårdsdyr meldes inn av flyktende bønder.''

Handelslauget
''Karavaner som reiser nord for Himmelriket vil fordobble antall vakter. Handelslauget vil ikke ta noe mer betalt for å føre handelskaravaner gjennom landet, og mener at immigreringen av kjemper ikke vil påvirke handel i merkbar grad.''

Krigslauget
''Staute leiesoldater trengs for å holde landene trygge. Det blir utlovet dusør for hvert hode, tatt fra en kjempes nakke, som bringes inn til krigslauget. Om krigslaugets medlemmer ikke får redusert bestanden av kjemper som herjer landet i løp av kort, vil Himmelriket trolig godkjenne et korstog til å utrydde kjempene.''

Magikerlauget
''Stor belønning fra magikerlauget, utloves for levende giganter. Gudsbarn spekulerer i om at det fungerer å gjøre kjemper siviliserte, og magikerlauget har lovet å gi det et ærlig forsøk.''

Nyheter!
''Himmelspir har lovet alle gode borgere i Himmeriket, at om ikke kjempefolket trekker seg tilbake hvor de kom fra, vil det på slutten av året bli godkjent et korstog for å utrydde de usiviliserte morderene. Diplomatiske budbringere som dro for å forhandle med kjempene har så langt misslykkes i å oppnå fredelig kontakt med de grusomme barbarene. Himmelspir får støtte fra omliggende gnomske og dvergiske byer. Store flyktningsleirer har blitt satt opp i karantene for å huse de mange bøndene som flykter til hovedstaden. Pelors prestskap kjemper daglig mot sykdom og matkrisen i leiren, og håper at denne kjempe-krisen snart er over. ''